פירס מורגן

פירס סטפן פוגה-מורגן (באנגלית: Piers Stefan Pughe-Morgan; נולד ב-30 במרץ 1965) הוא עורך, עיתונאי, איש טלוויזיה וסופר אנגלי.

==ביוגרפיה==
מורגן החל את הקריירה שלו ב-1988 בצהובון "סאן". ב-1994, בן 29, הוא מונה לעורך ה-"ניוז אוף דה וורלד" על ידי רופרט מרדוק, מה שהפך אותו לעורך הצעיר ביותר של עיתון ארצי בריטי זה יותר מחצי מאה.<ref name="Davies1994"></ref> מ-1995, מורגן ערך את ה"דיילי מירור", אך פוטר בשנת 2004. הוא היה מנהל המערכת של "חדשות ראשונות" בין השנים 2006 ל-2007. בשנת 2014, מורגן הפך לעורך הכללי הראשון של הפעילות האמריקאית של אתר MailOnline.

כמגיש טלוויזיה, מורגן הנחה את תוכנית אירוח של הרשת הבריטית ITV "סיפורי החיים של פירס מורגן" (2009–2020) וברשת CNN את תוכנית האירוח של "Piers Morgan Live" (2011–2014). יחד עם סוזנה ריד, הוא הגיש את תוכנית הבוקר של ITV, "בוקר טוב בריטניה" (2015–2021). כמו כן הוא כיהן כשופט בתוכניות הכישרונות "America's Got Talent" (2006–2011) ו-"Britain's Got Talent" (2007–2010). בשנת 2008, מורגן זכה ב"המתמחה", והופיע עם נשיא ארצות הברית לעתיד דונלד טראמפ. מאז 2022, הוא מגיש ב-TalkTV בתוכנית "פירס מורגן לא מצונזר".<ref name="Times"></ref><ref name="ES20220429"></ref>

מורגן היה העורך של ה"דיילי מירור" בתקופה שבה העיתון היה מעורב בשערוריית הפריצה לטלפונים. בשנת 2011, מורגן הכחיש שאי פעם פרץ לטלפון והצהיר כי "למיטב ידיעתי לא פרסמתי כל סיפור שהושג מפריצת טלפון". בשנה שלאחר מכן, הוא ספג ביקורת בממצאי חקירת לבסון על ידי היו"ר בריאן לוונסון, שקבע שההערות שנאמרו בעדותו של מורגן על פריצת טלפונים היו "בלתי משכנעות לחלוטין" וכי "הוא היה מודע לכך שזה מתרחש בעיתונות באופן כללי ושהוא היה מספיק לא נבוך מההתנהגות הפלילית שהוא היה מוכן להתבדח על כך".<ref name="Mark Sweney"></ref>

דעותיו הבוטות של מורגן והערותיו השנויות במחלוקת שהושמעו ב"בוקר טוב בריטניה" הובילו את רשות התקשורת הבריטית לפסוק נגדו סנקציות במספר הזדמנויות.<ref name="Gdn20150615"></ref><ref name="Indy20160411"></ref> במרץ 2021, מורגן מתח ביקורת על מייגן, דוכסית סאסקס בעקבות ראיון של אופרה וינפרי עם מייגן והארי ואמר כי הוא לא מאמין למילה אחת של מייגן בנוגע למצבה הנפשי.<ref name="BBC20210309"></ref> הרשות קיבלה למעלה מ-57,000 תלונות מצופים,<ref name="Ofcom-17 March"></ref> כולל תלונה של מייגן, דוכסית סאסקס, בעצמה. מורגן התפטר באופן מיידי מהתוכנית בעקבות הרעש הציבורי. עם זאת הוא טען כי הוא עדיין לא מאמין למייגן, וכי זכותו לעשות זאת במסגרת חופש הביטוי. מאוחר יותר רשות התקשורת הכריזה כי מורגן נקי מעוולות.

בראיון משנת 1994 מורגן הזדהה כתומך במפלגה השמרנית בבריטניה, אבל הוא גם הביע הערכה כלפי הניו לייבור וטוני בלייר בגלל שלדעתו הוא לא רדיקלי, מדבר היטב ונוהג בהיגיון. בשנת 2019 הוא הצביע למען המועמד השמרני במחוז קסינגטון, לאחר שהצביע בעבר גם לטובת מפלגה למען זכויות בעלי חיים ומפלגת העבודה. הוא בעל דעות עצמאיות במגוון נושאים – לדוגמה מורגן ביקר את בריטניה על הפלישה לעיראק וביקר את ישראל על מדיניות ההתנחלויות שלה, אך הוא נוהג לבקר גם את הפלסטינים.

בחודש נובמבר 2022 ימים בודדים לפני מונדיאל 2022 ראיין את הכדורגלן הפורטוגלי כריסטיאנו רונאלדו לראיון בן שעה וחצי שזכה להדים בעולם ובעיקר בקבוצתו מנצ'סטר יונייטד, שם רונאלדו הרעיף ביקורת רבה כנגד הנהלת המועדון ובעיקר כנגד מאמנה אריק טן האך, בתגובה שוחרר מהמועדון.

===מלחמת חרבות ברזל===
בעקבות מלחמת חרבות ברזל הוא אירח בתוכניתו "פירס מורגן בלתי מצונזר" מספר דוברים שצידדו בישראל או בפלסטינים, כולל דמויות רדיקליות. בניגוד לחלק מהעיתונות הבריטית מורגן אינו נרתע מביטויים ישירים וברורים כמו "טרוריסטים", הוא מקפיד על טון רגוע בתוכנית אך מתעקש לקבל תשובות ללא התחמקויות. אחת השאלות הקבועות שלו בראיונות היא "האם אתה מגנה את חמאס?" או "האם אתה רואה בחמאס ארגון טרור?". באחת התוכניות פירס שאל את ג'רמי קורבין פעם אחר פעם האם חמאס הוא ארגון טרור, אך קורבין התחמק מתשובה.

בראיון אחר ראיין מורגן אדם שתלש פוסטרים של חטופים ישראלים ותקף אותו על תמיכתו במעשי אלימות.

מורגן קיים מספר דיבייט בתוכנית בין אישים בעלי דעות מנוגדות בנושא.

==קישורים חיצוניים==

* 

* 
* 

==הערות שוליים==

קטגוריה:עיתונאים אנגלים
קטגוריה:סגל CNN
קטגוריה:מלחמת חרבות ברזל: אישים
קטגוריה:אנגלים שנולדו ב-1965